
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 14ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 284/ 2012
ΘΕΜΑ: Καθορισμός του τρόπου εκτέλεσης του έργου «Αναβάθμιση αστικού χώρου – δημιουργία πεζοδρόμων πέριξ εκπαιδευτικών μονάδων 5ου δημοτικού σχολείου και 9ου Νηπιαγωγείου δήμου Πύργου» προϋπολογισμού 263.000,00€ με αριθμό μελέτης 19/12  [με ανοιχτή δημοπρασία]                                           

    Στον Πύργο και στο Δημοτικό Κατάστημα σήμερα στις 30                                                                   του μηνός Ιουλίου, του έτους 2012, ημέρα Δευτέρα και ώρα 19.30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 34810/26-7-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 26 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος,  3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Βασίλειος, 6. Αργυρόπουλος Ιωάννης του Γεωργίου, 7. Αριστειδόπουλος Χαράλαμπος, 8. Βαρελάς Ιωάννης, 9. Θεοδωρέλος – Χαρίτος Γεώργιος, 10. Δημουλιάς Λεωνίδας, 11. Κωνσταντόπουλος Σπυρίδων, 12. Τζίνη Διονυσία, 13.  Μπίρμπας Κων/νος, 14. Ανδρικόπουλος Φώτης, 15. Αντωνέλος Δημήτριος, 16. Αργυρόπουλος Ιωάννης του Παναγιώτη, 17. Μποσμής Κων/νος, 18. Δημόπουλος Φώτης, 19. Ανδριόλας Γεώργιος, 20. Κουρμπανάς Γεώργιος, 21. Λιατσής Δημήτριος, 22. Γεράνιος Κων/νος, 23. Αγγελακοπούλου Ανδριάνα, 24. Γιάνναρος Χρήστος – Επικεφαλής της παράταξης «Λαϊκή Συσπείρωση», 25. Καραμπέτσος Αθανάσιος, 26. Σκαρτσιάρης Πάνος – ανεξάρτητος Δημοτικός Σύμβουλος.
ΑΠΟΝΤΕΣ:
1. Παναγόπουλος Ιωάννης, 2. Φραγκαντώνης Παναγιώτης, 3. Ανδρικόπουλος Ανδρέας, 4. Ρωμαίος Στέφανος, 5.  Λιατσής Γαβριήλ – Επικεφαλής της Μείζονος Μειοψηφίας, 6. Γιαννακούλιας Θεόδωρος, 7. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», οι οποίοι δεν προσήλθαν, αν και η πρόσκληση τους επιδόθηκε νομίμως.

Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του Δημοτικού Συμβουλίου το 1ο  θέμα της ημερήσιας διάταξης με τίτλο: [Καθορισμός του τρόπου εκτέλεσης του έργου «Αναβάθμιση αστικού χώρου – δημιουργία πεζοδρόμων πέριξ εκπαιδευτικών μονάδων 5ου δημοτικού σχολείου και 9ου Νηπιαγωγείου δήμου Πύργου» προϋπολογισμού 263.000,00€ με αριθμό μελέτης 19/12] και παραχώρησε το λόγο στον Αντιδήμαρχο Τεχνικών Υπηρεσιών κ. Βασίλη Παναγόπουλο, ο  οποίος εισηγούμενος το θέμα ανέφερε:

«Έχοντας υπόψη το από 12/07/12 πρακτικό με αριθμό 32.1 του διοικητικού  συμβουλίου του Πράσινου Ταμείου, με το οποίο εγκρίθηκε η ένταξη της πράξης: «Αναβάθμιση αστικού χώρου – δημιουργία πεζοδρόμων πέριξ εκπαιδευτικών μονάδων 5ου δημοτικού σχολείου και 9ου Νηπιαγωγείου δήμου Πύργου», προϋπολογισμού 263.000,00 € συμπεριλαμβανομένου και του ΦΠΑ», προτείνω να εκτελεσθεί το έργο με ανοιχτή δημοπρασία.

Για το έργο έχει συνταχθεί από την Τεχνική Υπηρεσία του δήμου  η υπ’ αριθ. 19/12 μελέτη, η οποία αφορά στην εφαρμογή διαμόρφωσης έργων ανάπλασης στην υποβαθμισμένη περιοχή του Κούβελου δήμου Πύργου. Το έργο αφορά στην ολοκλήρωση ενός τμήματος του οδικού άξονα, που ξεκινά από την είσοδο του κεντρικού κόμβου  - οδικής αρτηρίας Λαμπετίου μήκους 40,00μ. και μετά καταλήγει σε πεζόδρομο μήκους 90,00μ. Μέσω της μελέτης προβλέπεται η ολοκλήρωση τμήματος οδού με ασφαλτόστρωση του καταστρώματος κυκλοφορίας για μήκος 41,20 μ.  Η τυπική διατομή της οδού προβλέπει πλάτος εκατέρωθεν πεζοδρομίων 2,50μ. και πλάτος οδού 7,00μ. του καταστρώματος της οδού.
Επίσης μέσω της μελέτης προτείνεται η δημιουργία πεζοδρόμου για μήκος 87,50μ. ως έγγιστα, για την πρόσβαση  στα εκπαιδευτικά κτίρια. Το πλάτος του πεζοδρόμου είναι 8,00μ. και η τυπική διατομή του πεζοδρόμου προτείνει εκατέρωθεν γενική δενδροστοιχία και φωτισμό του πεζοδρόμου και γενικά μια κεντρική λωρίδα διακίνησης των πεζών πλάτους 8,00μ. Οι δύο λωρίδες θα εξοπλισθούν με παγκάκια και κάδους απορριμμάτων και φανοστάτες. 
Το έργο θα χρηματοδοτηθεί από προγράμματα του «Πράσινου Ταμείου» σε δράσεις αναπλάσεων και αστικής αναζωογόνησης των αστικών περιοχών, ο προϋπολογισμό του ανέρχεται σε ποσό 263.000,00 € με το ΦΠΑ [Κ.Α εξόδου 30.7324.02 του προϋπολογισμού του δήμου οικ. έτους 2012] και περιλαμβάνει: όφελος ΓΕ και ΟΕ 18%, απρόβλεπτα 15%, δαπάνη ασφάλτου, δαπάνη απολογιστικών εργασιών [προμήθεια και τοποθέτηση παγκακιών και πινακίδων ενημερωτικού υλικού] και δαπάνη αναθεώρησης». 
Καλείται το Σώμα ν’ αποφασίσει επί της εισήγησης της Δ/νσης Τεχνικών Υπηρεσιών και Περιβάλλοντος του δήμου. 

Το Δημοτικό Συμβούλιο Πύργου,

 λαμβάνοντας υπόψη:

· Τις διατάξεις του άρθρου 65 του ν. 3852/10 [ΦΕΚ Α΄87/07-06-10] «Νέα αρχιτεκτονική της αυτοδιοίκησης και της αποκεντρωμένης διοίκησης – πρόγραμμα Καλλικράτης»

· Τις διατάξεις του Ν.1418/1984 «Δημόσια έργα και ρυθμίσεις συναφών θεμάτων», όπως αυτός ισχύει σήμερα»

· Το Ν. 2229/94 «Τροποποίηση και συμπλήρωση του Ν. 1418/84 και άλλες διατάξεις» όπως ισχύει σήμερα

· Τις διατάξεις  του Π.Δ/τος 609/85 [ΦΕΚ 223Α/31-12-85] εκτελεστικού του Ν. 1418/84

·  Τις διατάξεις του Ν. 3669/08, όπως ισχύει σήμερα,

· Την εισήγηση του Αντιδημάρχου κ. Βασίλη Παναγόπουλου, με την οποία προτείνεται να εκτελεσθεί το έργο με ανοιχτή δημοπρασία, μετά από διαλογική συζήτηση,

Ομόφωνα α π ο φ α σ ί ζ ε ι
1.  καθορίζει να εκτελεσθεί το έργο: «Αναβάθμιση αστικού χώρου – δημιουργία πεζοδρόμων πέριξ εκπαιδευτικών μονάδων 5ου δημοτικού σχολείου και 9ου Νηπιαγωγείου δήμου Πύργου», με ανοιχτή δημοπρασία.

· Το έργο χρηματοδοτείται από προγράμματα του «Πράσινου Ταμείου» σε δράσεις αναπλάσεων και αστικής αναζωογόνησης των αστικών περιοχών, ανέρχεται σε ποσό 263.000,00 € με το ΦΠΑ [Κ.Α εξόδων 30.7324.02 του προϋπολογισμού του δήμου οικ. έτους 2012] και περιλαμβάνει: όφελος ΓΕ και ΟΕ 18%, απρόβλεπτα 15%, δαπάνη ασφάλτου, δαπάνη απολογιστικών εργασιών [προμήθεια και τοποθέτηση παγκακίων και πινακίδων ενημερωτικού υλικού] και δαπάνη αναθεώρησης. 

2. Παραπέμπει το θέμα στην Οικονομική Επιτροπή, η οποία  με απόφασή της θα προβεί στην κατάρτιση και έγκριση των όρων διακήρυξης της


Η παρούσα απόφαση έλαβε αύξοντα αριθμό 284/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ                  Ο ΓΡΑΜΜΑΤΕΑΣ

  Ε. ΚΑΝΝΗΣ                                                            Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος  31 – 7 - 2012
Ο ΔΗΜΑΡΧΟΣ

ΜΕΔ

